ଗର୍ଭାବସ୍ଥାରେ ରକ୍ତହୀନତା

ଗର୍ଭାବସ୍ଥାରେ ରକ୍ତହୀନତା (ଇଂରାଜୀ ଭାଷାରେ  Anemia in pregnancy) ହେଉଛି ଗର୍ଭାବସ୍ଥାରେ ଲୋହିତ ରକ୍ତ କଣିକା ସଂଖ୍ୟା (ଆରବିସି) ହ୍ରାସ କିମ୍ବା  ରକ୍ତରେ ହେମୋଗ୍ଲୋବିନ୍ ପରିମାଣ ହ୍ରାସ ପାଇବା ।"Anemia in Pregnancy: ACOG Practice Bulletin, Number 233". Obstetrics and gynecology. 138 (2): e55–e64. 1 August 2021. doi:10.1097/AOG.0000000000004477. PMID 34293770. ଏହାର କୌଣସି ନିର୍ଦ୍ଦିଷ୍ଟ ଲକ୍ଷଣ ନାହିଁ କିନ୍ତୁ ଥକ୍କା ଲାଗିବା, ଚର୍ମ ଶେତା ଦେଖାଯିବା, ଅଣନିଶ୍ୱାସ ଲାଗିବା  ଏବଂ ଦୁର୍ବଳତା ଲାଗିପାରେ ।  ରକ୍ତ‌ହୀନ ଗର୍ଭିଣୀ ମାତାର ଜଟିଳତା ମଧ୍ୟରେ ରକ୍ତଦାନର ଆବଶ୍ୟକତା, ପ୍ରସବ ପର ଅବସାଦ, ହୃତ୍‌ପିଣ୍ଡ ସମସ୍ୟା ଏବଂ ମୃତ୍ୟୁ ସମ୍ଭାବନା ରହିପାରେ ।  ଗର୍ଭାସ୍ଥ ପିଲାଙ୍କ ଜଟିଳତା ମଧ୍ୟରେ ଅବଧିପୂର୍ବ ପ୍ରସବ  ଏବଂ କମ୍ ଜନ୍ମ ଓଜନ ବିଶିଷ୍ଟ ଶିଶୁ ହୋଇପାରେ ।  

ଲୌହ ଅଭାବ ଏବଂ ରକ୍ତ ହ୍ରାସ ଯୋଗୁଁ ଏହା ସାଧାରଣତଃ ହୁଏ । ରୁଟିନ୍ ପରୀକ୍ଷା କରିବାକୁ ସୁପାରିଶ କରାଯାଏ । ରୋଗ ନିର୍ଣ୍ଣୟ ପ୍ରଥମ କିମ୍ବା ତୃତୀୟ ତ୍ରୈମାସିକ ଗର୍ଭାବସ୍ଥାରେ ହେମୋଗ୍ଲୋବିନ୍ ୧୧୦ଗ୍ରା/ଲିଠାରୁ କମ୍ ଥିଲେ କିମ୍ବା ହେମାଟୋକ୍ରିଟ ୩୩%ରୁ କମ୍ ଥିଲେ କିମ୍ବା ଦ୍ୱିତୀୟ ତ୍ରୈମାସିକ ଅବସ୍ଥାରେ ହେମୋଗ୍ଲୋବିନ୍ ୧୦୫ ଗ୍ରା/ଲିରୁ କମ୍ ଥିଲେ କିମ୍ବା ହେମାଟୋକ୍ରିଟ ୩୨%ରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ହାରାହାରି ଜୀବକୋଷ ଆୟତନ ଉପରେ ଆଧାର କରି ବିଭିନ୍ନ ପ୍ରକାରଗୁଡିକର ଶ୍ରେଣୀଭୁକ୍ତ କରାଯାଇପାରେ ।

ରକ୍ତହୀନତାକୁ ରୋକିବା ପ୍ରୟାସରେ ସୁସ୍ଥ ଖାଦ୍ୟ ଖାଇବା, ଦୁଇଟି ଗର୍ଭଧାରଣ ମଧ୍ୟରେ ଅତି କମରେ ଦୁଇ ବର୍ଷ ଅପେକ୍ଷା କରିବା ଏବଂ ପ୍ରସବକାଳୀନ ପରିପୂରକ ଦେବା ଆବଶ୍ୟକ ।  ଚିକିତ୍ସାରେ ଅତିରିକ୍ତ ଲୋହ ପରିପୂରକ ଅନ୍ତର୍ଭୁକ୍ତ ହୋଇପାରେ । ଲୌହ ଅଭାବ ଚିକିତ୍ସାରେ ଉନ୍ନତି କିଛି ସପ୍ତାହ ମଧ୍ୟରେ ପରିଲକ୍ଷିତ ହେବା ଉଚିତ । ଫୋଲେଟ୍ ଅଭାବରେ ଫୋଲେଟ୍ ପରିପୂରକ ଦିଆଯାଇପାରେ । ହେମୋଗ୍ଲୋବିନ ସ୍ତର ୬୦ଗ୍ରା/ ଲିରୁ କମ୍ ଥିଲେ ରକ୍ତହୀନତା ନିମନ୍ତେ ରକ୍ତଦାନ ପାଇଁ ପରାମର୍ଶ ଦିଆଯାଇପାରେ ।

ଗର୍ଭାବସ୍ଥାରେ ରକ୍ତହୀନତା ସାଧାରଣ ଅଟେ |  ଯୁକ୍ତରାଷ୍ଟ୍ରରେ ଏହି ରକ୍ତ‌ହୀନତା ହାର ୫%, କେତେକ ନିର୍ଦ୍ଦିଷ୍ଟ ବିକାଶଶୀଳ ଦେଶମାନଙ୍କରେ ୮୦%ରୁ ଅଧିକ ହାର ହୋଇଥାଏ । କିଶୋରୀ ଗର୍ଭଧାରଣରେ ଏହା ଅଧିକ ଦେଖାଯାଏ ।  ବିଶ୍ୱ ସ୍ୱାସ୍ଥ୍ୟ ସଂଗଠନ କହିଛି ଯେ ମହିଳାମାନଙ୍କଠାରେ ରକ୍ତହୀନତାର ଚିକିତ୍ସା ପାଇଁ ଖର୍ଚ୍ଚ ବିନିଯୋଗର ବାର ଗୁଣ ଫେରସ୍ତ ମିଳିଥାଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki